130
Märrliliyaŋa Garraywala
130:1–8 (A prayer for help)
1 Garray, guŋga'yurra ŋarranha,
liŋgu ŋarra dhuwala ŋayaŋu‐ḏaḏawyunna yukurra.
2 Ŋäka ŋarranha rirrakaynydja, Garray,
ga guŋga'yurrana go.
3 Ŋunhi bini nhe bothurrunydja ŋanapurruŋgu yätjtja rom malanha,
nhe bini ŋanapurrunha bukmaknha murr'maranha,
4 Yurru nhenydja bäy‐ḻakarama warray ŋuli ŋanapurruŋgu,
märr yurru ŋanapurru borrk‐barrarirri nhuŋu,
bala märramana yurru nhuŋu dhäruk.
5 Ŋe. Bulnha ŋarra yurru galkun gatjpu'yun yukurra nhanŋu Garraywu.
Ŋarranydja yukurra märr‐yuwalkthirri dhärukku nhanŋu,
Yuwalk ŋayi yurru ŋarranha guŋga'yundja.
6 Yo, galkundja ŋarra ŋuli yukurra Garraywu,
bitjandhi liŋgu bitjan yolŋu ŋuli nhina marrtji bira'yun dhukarr‐nhämana munha‐ŋupan,
yana liŋgu ga wäŋa ŋuli djaḏaw'yun.
7 Nhuma *Yitjuralpuynydja yolŋu'‐yulŋu, biyakayi märr‐nherraṉmiya Garraywala.
liŋgu ŋayaŋu‐ŋamathinyara nhanŋunydja ḻatju'na dhikana, djambimiriwnha.
Dhunupana ŋayi yurru nhuna guŋga'yunna,
yakana yurru ŋayi waŋa nhuŋu yaka'yundja.
8 Ŋayi yurru yana yätjtja dhuwurr warrkuḻumana nhanukalaŋuwala miṯtjiwalanydja,
walŋakumana yurru walalanha dhawaṯmarama ŋula yolkala goŋŋuru.
* 130:7 Israel