38
Garrayyunydja buku‐ruŋinyamaraŋalana dhäruk Djawupku
38:1—42:6 (The Lord answered Job)
38:1—41:34
Ga ŋuliŋurunydja Godnha ŋayipina waŋa *Djawupku bitjan, “Dhiyaŋunydja‐wala ŋarrana dhä‐wirrka'yun nhuna yukurra, bitjan nhe yawungu ŋarranha dhä‐wirrka'yun.
Ma' ḻakaraŋana ŋarraku go,
yolthu djäma wäŋa ŋunha munathany'tja? . . .
ga yolthu djäma ŋunha gapu moṉuktja? . . .
ga ŋunha garrwar gärak? . . . Nheŋga?
Yolthu djäma wäyindja binbarrmirriyaŋala?
Ga yolthu djäma djarraṯawun'tja ga ŋunha munhanydja?
Nhe marŋgi bukmakkunydja?
Wanhaŋuru waltjaṉdja ŋuli buna? . . .
ga wanhaŋuru gapu moṉuktja ŋuli marrtji yukurra?
Ga yolthu ŋuli maranhu‐wekama wäyinnha wakinŋunhanydja,
ga yumurrku'nha muṉguynha wäyinnha?”
* 38: 38:1—41:34 Job