121
Garray dhuwala ŋilimurruŋgu watjarr'ŋu
121:1–8 (The Lord our protector)
1 Yolthu yurru ŋarranha guŋga'yundja?
Wanhaŋuru dhika? . . . Ŋulaŋuru bukuŋuru gay'?
2 Garray yana ŋayipi ŋarraku guŋga'yunaramirri,
ŋunhiyi ŋunhi ŋayi bokmarama djiwarr' ga munatha' wäŋa dhuwala.
3 Yakana ŋarra yurru galkirri,
bili ŋayina ŋarranha yukurra mulka, wuṉḏaŋarrkuma ŋuli.
4 Bitjanna liŋguna ŋayi ŋuli mukthunna djäka;
yaka warray ŋayinydja ŋuli ŋorra, ŋula gonha'yun.
5 Yo, Garraynydja dhuwala watjarr‐mulkanharamirri ŋilimurruŋgu,
ŋayinydja dhuwala dhika ŋayi bäyma galki,
monyguma yukurra ŋilimurrunha gunganhamirriyama ŋula nhäŋuru malaŋuŋuru.
6 Yakana nhuna yurru waluyu räwakkuma,
ga munhakunydja yakana ŋuli ŋula nhuna baymatthurru warumuktja;
Yakana yurru nhuna ŋula nhäyu buma,
bili nhenydja Garraywala goŋŋura.
7 Ŋayi ŋuli nhuŋu yukurra gungama ŋula nhäŋuru yätjmirriwalanydja walalaŋgala,
djäka yukurra ŋuli nhuŋu, walŋakuma nhuna.
8 Nhe yurru marrtji ŋula wanhamala barrkulili,
ga ŋayinydja yurru Garray nhuŋu djäka yukurra;
Ga roŋiyirri nhe ŋuli marrtji liliyi,
mukthun yana ŋayi nhuŋu yurru Garraynydja marrtji goŋ‐nherraṉmirri.
Bitjanna liŋgu nhe yurru marrtji walŋana yana,
dhiyaŋu‐wala ga bitjanna liŋguna, weyinŋumirrina‐wala yurru.